นิกเกอิปิดร่วง 160.57 จุด จากแรงขายทำกำไร
นิกเกอิปิดร่วง 160.57 จุด จากแรงขายทำกำไร
19 ต.ค. 2558

ดัชนีนิกเกอิตลาดหุ้นโตเกียวปิดร่วงลงในวันนี้ โดยดัชนีนิกเกอิปิดร่วงลง 160.57 จุด หรือ 0.88% แตะที่ 18,131.23 จุด เนื่องจากนักลงทุนเทขายทำกำไรหลังจากนิกเกอิพุ่งขึ้นแข็งแกร่งในช่วงก่อนหน้านี้ ท่ามกลางวอลุ่มการซื้อขายที่บางเบา หลังจากที่จีนเปิดเผยตัวเลขผลิตภัณฑ์มวลรวมภายในประเทศ (GDP) ที่ขยายตัวชะลอลง ซึ่งสอดคล้องกับการคาดการณ์ของตลาด
ตลาดหุ้นโตเกียวปรับตัวลงตั้งแต่ตลาดเปิดทำการ เนื่องจากนักลงทุนเทขายทำกำไรหลังจากนิกเกอิพุ่งขึ้นแตะระดับสูงสุดในรอบ 1 สัปดาห์เมื่อวันศุกร์ที่ผ่านมา
อย่างไรก็ตาม ดัชนีนิกเกอิลดช่วงลบในเวลาต่อมา หลังจากสำนักงานสถิติแห่งชาติจีน (NBS) เปิดเผยว่าผลิตภัณฑ์มวลรวมภายในประเทศ (GDP) ในช่วงไตรมาส 3 ของปี 2558 ขยายตัว 6.9% เมื่อเทียบรายปี
ทั้งนี้ แม้ว่า GDP ขยายตัวต่ำกว่า 7% เป็นครั้งแรกในรอบกว่า 6 ปี แต่ก็ออกมาดีกว่าที่ตลาดคาดการณ์ว่าจะขยายตัวเพียง 6.8%
หุ้นซูมิโตโม มิตซุย คอนสตรัคชัน ร่วงลง 6.9% อย่างไรก็ตาม หุ้นชิเซโด ซึ่งเป็นผู้ผลิตเครื่องสำอางรายใหญ่ของญี่ปุ่น ปรับขึ้น 3.5% หลังจากบริษัทปรับเพิ่มคาดการณ์ผลกำไรสุทธิสำหรับช่วงเดือนเม.ย.-ก.ย.